cyanic-selkie/wikianc huggingface dataset:
Daimler Company
Sotien välinen aikakausi
Vuonna 1934 esieltiin Daimlerin Straight-Eight, joka oli moderni työntötankomoottori. Daimlerin linja-autojen valmistus oli ollut läpi 1930-luvun jatkuvassa kasvussa. Niitä valmistettiin yksi- ja kaksikerrosversioina ja voimanlähteenä niissä käytettiin Gardner-, AEC- ja Armstrong Saurer-dieselmoottoreita. Vuonna 1937 perustettiin uusi yhtiö, Daimler Transport Vehicles, valmistamaan sähköjohdinbusseja. Vuonna 1938 Daimler esitteli uuden "New Fifteen"-mallin joka jakoi alustansa ja korinsa Lanchester Roadrider -mallin kanssa. Vuonna 1939 esiteltiin 2,5 litraisella, 90 hevosvoimaisella moottorilla varustettu Daimler DB 18 Special Sports.
Sodan jälkeen
Sodan päätyttyä autoteollisuuden oli käynnistettävä siviilituotantonsa sotaa edeltäneillä malleilla – vasta 1940-luvun lopulla valmistajat saivat markkinoille moderneja malleja. Uusi Lanchester 10 näytti samanlaiselta kuin kilpailijan malli, Ford Prefect, jonka koripellit tulivat samalta valmistajalta. Uutena mallina esiteltiin Eighteen, jossa käytettiin teräspulan takia runsaasti alumiinia. Malli oli jatkokehitetty ennen sotaa valmistetusta New Fifteen-mallista. Varustepuolella tapahtui hieman kehitystä. Isot DE27- ja DE 36-mallit olivat ensimmäiset sarjatuotantona valmistetut autot, jotka oli varustettu sähkötoimisilla lasinnostimilla.
Lady Dockerin Daimlerit
pienoiskuva|vasen|Blue Clover, järjestyksessä toinen show-auto pienoiskuva|Golden Zebra, 2-ovinen coupé Hooperin korittamana vasen|pienoiskuva pienoiskuva| 1951 "Golden Daimler" touring limousine, 36 Straight-Eight (DE36)-alusta: Korin väri sametin musta. Kaikki perinteiset kiiltävät osat, kuten koristekapselit, maski, puskurit, ovien kahvat, pakoputken pää ja polttoainesäiliöbn korkki, olivat kullatut. Auton kyljissä oli noin 7 000 kultaista tähteä. Istuin- ja kattoverhoilut olivat kultakirjailttua brokadi-kangasta. Auton varustukseen kuului mustaksi värjättyä krokotiilinnahkaa olevat matkalaukut, kullatuin metalliosin sekä mustan ja kullan yhdistelmää oleva teeastiasto. 1952 "Blue Clover" 2-ovinen coupé, 36 Straight-Eight (DE36)-alusta: Kaksisävyinen sininen, vaaleilla kyljillä, joihin on maalattu kultaisia neliapiloita. Nahkaverhoillut istuimet, tummansinisillä reunuksilla ja laventelin-sinisillä keskiosilla. Verhoilun tehosteena on siniseksi värjättyä liskonnahkaa, jolla myös ohjauspyörä ja takaosan taittuvat lisäistuimet on päällystetty. Varuustukseen kuului kaiverruksin koristellut lasisarja ja pullo sekä hopeinen teeastiastiasto. Vaseemmanpuoleisesta ovilokerosta löytyi manikyyrisetti, sinisessä liskonnahka-kotelossa. Kojeladan tavarahyllyltä löytyi hopeinen peili, kampa, vaateharja, kaksi hopeista purkkia sekä puuterirasia. Sivuikkunat olivat sähkötoimiset. Kattoikkuna oli lasinen.
<Gallery> Tiedosto:Daimler DE36 All Saints' Place, Stamford.jpg|1946 36 Hooper touring limousine Tiedosto:Daimler DB18 5917685705 1b5a34140c o.jpg|1947 18 saloon, 2522 cm³ Tiedosto:1948 Daimler DE36 All Weather Tourer.jpg|1948 36 Hooper all-weather tourer Tiedosto:Daimler Empress convertible5917682645 ac54db9871 o.jpg| 1951 18 Hooper Empress drophead coupé Tiedosto:Daimler Consort saloon 6-light 1951 5918255614 dd602ddf31 o.jpg|1951 Consort 6-light saloon, 2522 cm³ Tiedosto:Daimler.jpg|1952 Regency, Hooper Empress II saloon Daimler 1952 - Flickr - mick - Lumix.jpg|1952 Special Sports, Barker drophead coupé Daimler DR450 Majestic Major Limousine Front End.jpg|DR450 Majestic Major 4½-litre V8 limousine Tiedosto:1956 Daimler One-O-Four.1.jpg|1955 One-O-Four saloon Tiedosto:Daimler Conquest at Knebworth Classic Car Show.jpg|1955 Conquest saloon, 2433 cm³ Tiedosto:Daimler Sportsman sports saloon 5918246896 8e5a6cdd64 o.jpg|1957 Sportsman 3348 cm³ sports saloon Tiedosto:Daimler DK400 RSP5533b.jpg|1957 DK400 4½-litre 6-syl., Hooper limousine Tiedosto:Daimler Majestic 3.8-litre saloon 5918251882 618488d172 o-1.jpg|1960 Majestic 3,8-litre saloon Tiedosto:Daimler Majestic Major saloon 5918247500 2d791c50f0 o.jpg|1961 Majestic Major V8 saloon
Tata Motors
Marraskuun 25. päivänä, vuonna 2008 julkistettiin virallisesti tieto, että intialainen monialayhtiö Tata Group ja sen ajoneuvoja valmistava tytäryhtiö Tata Motors on ostanut Jaguarin, Daimlerin ja Lanchesterin nimi- ja valmistusoikeudet. Tätä artikkelia kirjoitettaessa, vuonna marraskuussa 2015, Daimler- ja Lanchester-merkkien alla ei valmisteta ajoneuvoja. Saksalainen Daimler AG omisti Tata Motorsista 5,34 prosenttia 2010 vuoteen asti.
Alkusointu
Samoin kuin loppusointu, alkusointukin toimii muistin tukena. Niinpä sitä esiintyy paljon sananlaskuissa. Alkusointu voi olla myös yhdyssanan tai sanaliiton eri osien välillä. Tällaisissa sanayhdistelmissä voi säilyä vanhoja sanoja, joita ei juuri yksinään käytetä.
Siluurikausi
Siluurikausi oli Maan historian geologinen ajanjakso, joka alkoi noin 439 miljoonaa vuotta sitten ja päättyi 408,5 miljoonaa vuotta sitten. Elämää oli siluurikauden aikana enimmäkseen merissä, mutta hämähäkkieläimiä kuten skorpioneja vaelsi maalle. Edellisellä kaudella, ordovikikaudella syntyneet maakasvit alkoivat lajiutua selvästi. Merissä eli trilobiitteja, merililjoja, lonkerojalkaisia ja leuattomia alkukaloja. Maalla oli niveljalkaisia. Siluurikausi alkoi ordovikin-siluurin joukkotuholla, joka saattoi liittyä ainakin osittain kauden alkupuolella vallinneeseen ordovikin-siluurin jääkauteen. Siluurikaudella syntyi monia öljykerrostumia merieläinten kerrostuessa ja fossiloituessa. Kausi päättyi monesta muusta poiketen ilman joukkosukupuuttoa. Kauden keskivaiheilla esiintyi kuitenkin pieni joukkosukupuutto.
Maantiede ja ilmasto
Ilmasto oli aivan kauden alkupuolella jonkin verran nykyistä viileämpi mutta lämpeni koko alkupuolen ajan, jonka jälkeen vakautui. Maan keskilämpötila oli kauden keski- ja loppupuolella mahdollisesti jopa 22 celsiusastetta. Ilmaston kosteus vaihteli kauden aikana melko paljon. Navoilla oli mahdollisesti ordovikikauden vastaavia pienemmät napalakit. Merenpinta nousi ordovikin-siluurin jääkauden vuoksi. Maan ilmasto vakautui siluurikaudella muun muassa kasvihuoneilmiön ansiosta. Hiilidioksidin määrä alkoi laskea kauden lopussa.
Kasvillisuus
Muita varhaisia kasveja ovat siluurikauden keskivaiheen mahdollisesti jäkälämäinen Nematothallus, litteää jäkälää muistuttava Parka ja pallomainen Pachytheca. Ne hävisivät mahdollisesti kilpailun kortteille ja lieoille. Siluurikauden loppupuolelle mentäessä oli ilmestynyt monia pieniä, juurettomia, lehdettömiä ja ruohomaisia itiökasveja, jotka olivat niin kutsuttuja paljassaniaisia. Niillä oli alkeellinen johtosolukko ja epämääräinen varsi. Siluurikauden lopussa eli katinliekoa muistuttanut Baragwanathia. Kauden loppupuolella noin 410 miljoonaa vuotta sitten ilmestyi maakasvi Rhynia, jota on pidetty monesti maakasvien alkumuotona, vaikkei se lienekään sellainen. Rhynia oli liekomainen ja muistutti solukoltaan sammalia.
Siluurikauden jako
Siluurikausi jaetaan usein seuraavalla tavalla:
Margaret Mahler
Margaret Schönberger Mahler tai Margit Mahler (1897–1985 ) oli unkarilainen psykiatri ja psykoanalyytikko, joka esitti teorian lapsen varhaiskehityksestä.
Venäläisvastaisuus
Suomessa
Venäläisvastaisuutta on tutkittu Suomessa 1970-luvulta lähtien. Venäläisvastaisuuden juurista on esitetty pääsääntöisesti kaksi erilaista tulkintaa. Näistä toinen katsoo suomalaisten ja venäläisten olleen perivihollisia kautta historian. Tämän asetelman on katsottu vallinneen Venäjän vuosien 1713–1721 Pohjansodassa tekemästä Suomen valtauksesta lähtien, jolloin venäläiset ”miehittivät ja raiskasivat Suomen”. Näkemyksen mukaan kautta vuosisatojen ”Venäjä on väkivaltainen alistaja ja Suomi viaton, neitseellinen uhri.” Suomalaisen historiantutkija Kustaa Vilkunan mukaan suomalaisten keskuudessa eli isovihasta johtuva venäläisiin kohdistuva kammo, joka vakiintui osaksi kansan perinnettä ja paikallishistoriaa, ja jonka johdosta 1920- ja 1930-lukujen venäläisvastainen propaganda osui otolliseen maaperään. Toisen tulkinnan mukaan venäläisvastaisuus syntyi Suomen sisällissodan aikoihin 1917–1918 ja venäläisvastaisuus oli poliittista ja aatteellista valkoisen Suomen luomaa vastakkainasettelua, jota tietoisesti lietsottiin ja levitettiin. Uhkakuvan luonnilla pyrittiin yhdistämään sisällissodassa jakaantunutta kansakuntaa ja venäläisvastaisuutta pidettiin melkein kansallisena velvollisuutena. Näkökulman esittelee suomalainen historiantutkija Matti Klinge teoksessaan Vihan veljistä valtiososialismiin.
Salomoninvaris
Salomoninvaris (Corvus woodfordi) on varisten heimoon kuuluva Salomonsaarten kotoperäinen varpuslintu. Se elää Choiseulin, Santa Isabelin ja Guadalcanalin saarilla. William Robert Ogilvie-Grant kuvaili lajin holotyypin Guadalcanalista vuonna 1887.
Kauhumaa
Kauhumaa tai Goosebumps Kauhumaa (Goosebumps HorrorLand) on R. L. Stinen kirjoittama kirjasarja. Kirjasarjassa käytetään myös Goosebumps-kirjasarjassa esiintyneitä hahmoja tai asioita. Kirjasarja eroaa kuitenkin alkuperäisistä Goosebumps-kirjoista siten, että Kauhumaa-kirjoissa kirjojen juoni on yhtenäinen.
Työehtosopimus
Työehtosopimusten sitovuus
Ruotsissa ja Tanskassa ei ole yleissitovuutta, mutta työehtosopimukset kattavat silti valtaosan kaikista palkansaajista kuten Suomessakin. Ruotsissa noin 90 %, Tanskassa 80 % ja Norjassa 70 % palkansaajista kuuluu työehtosopimuksen piiriin.
Kaizen
Kaizenilla saavutettavia tuloksia
Kaizenin muita etuja ovat mm. tulosten nopeus, vähäinen aikainvestointi, johdon ja työntekijöiden sitoutuminen, vastarinnan nopea hallinta sekä työntekijöiden valmiuksien parantaminen.
Juhani Saksa
Juhani Saksa on tehnyt taidetta yli 50 vuoden ajan, mutta päätoimiseksi taiteilijaksi hän ryhtyi vasta keski-ikäisenä. Hän kuuluu taiteelliseen sukuun, sillä hänen isoisänsä Malakias Saksa oli taidemaalarien (esimerkiksi Hjalmar Löfvingin ja Einar Lagerstamin) ystävä ja mesenaatti. Juhanin poika on valokuvaaja Perttu Saksa.
Ruotsin kuntauudistukset
Nykyisyys ja tulevaisuus
Joissakin kunnissa on paikallista mielipiteenmuodostusta, että joku kunnanosa pitäisi erottaa omaksi kunnakseen. Yleisesti on helpompaa esittää mielipide kunnan jakamisen kuin kuntaliitoksen puolesta.
Jeffersonin piirikunta (Oregon)
Jeffersonin piirikunta on Yhdysvaltojen Oregonin osavaltiossa sijaitseva piirikunta. Sen väkiluku oli 24 658 vuonna 2019. Piirikunnan hallintokeskus on Madrasin kaupunki. Piirikunta on perustettu 12. joulukuuta 1914.
Operaatio Oboe
Tausta
Tarakanin ja Balikpapanin öljykentät Borneon itärannikolla olivat japanilaisten päätavoitteita, kun Japani hyökkäsi Borneolle vuonna 1942. Tarakanin ja Balikpapanin taistelujen seurauksena japanilaiset saivat alueet hallintaansa. Alueet olivat myös tärkeä kohde, kun liittoutuneet hyökkäsivät Borneolle vallatakseen saaren takaisin, sillä öljy oli japanilaisille tärkeää sodankäynnin kannalta.
Operaatio Oboe
Liittoutuneiden tarkoitus operaatio Oboessa oli toimeenpanna kuusi eri hyökkäystä japanilaisten valtaamille alueille, mutta näistä toteutettiin vain kolme. Borneon takaisinvaltaamiseen tähtäävää operaatiota johtivat australialaiset. Ensimmäinen operaatio oli Tarakanin saaren takaisinvaltaus ja lentokentän perustaminen alueelle. Operaatiota kutsuttiin koodinimellä Oboe 1.
Titans of Steel
Peli on taktinen sotapeli, jossa käytetään mechejä. Se muodostuu kolmesta irrallisesta moduulista: useimmin käytettävästä taistelumoduulista, sekä koneiston- ja hahmojenkehitysmoduuleista, joissa pelaaja voi roolipelin tavoin kehittää taisteluissa käyttämiään koneita ja hahmoja.
Björnlunda
Björnlunda yhdistettiin Grytin ja Gåsinge-Dillnäsin kanssa Dagan kunnaksi vuoden 1952 kuntauudistuksessa. Vuonna 1974 Dagan kunta liitettiin Nyköpingin kuntaan ja vuodesta 1992 lähtien alue on kuulunut Nyköpingistä erotettuun Gnestan kuntaan.
Berliner Zeitung
Berliner Zeitung on harvoja alkujaan DDR:n puolella ilmestyneistä sanomalehdistä, jotka jatkavat ilmestymistään. Ainoana säilyneistä se nousi merkittävään asemaan ankarasti kilpailulla alalla Saksassa. Sen omistaja on kuitenkin vaihtunut useita kertoja. Lehden omisti kymmenen vuotta kölniläinen kustannusyhtiö M. DuMont Schauberg, joka velkaantui raskaasti ja joutui myymään lehden, jolloin uusiksi omistajiksi tulivat Holger ja Silke Friedrich.
Air India
Yhtiön kotipaikka sijaitsee Mumbaissa ja solmukohtana toimii Indira Gandhin kansainvälinen lentoasema Delhissä. Myös Chhatrapati Shivajin kansainvälinen lentoasema toimii tärkeänä vaihtokohteena yhtiön lennoilla. Air India operoi 89 lentokoneen laivastollaan 55 eri kohteeseen ympäri maailman. Air India lentää Aasiaan ja Eurooppaan, Afrikkaan, Lähi-itään, Australiaan, Pohjois-Amerikkaan. Air Indialla on kaksi omaa tytäryhtiötä, Air India Express ja Air India Regional.
27 . tammikuuta 2022 Tata Group osti 100% osuuden Air Indiasta kaupassa, jonka hinnaksi muodostui 2,4 miljardia dollaria. Helmikuussa 2023 yhtiö julkisti konetilauksen, joka lähes 500 koneyksilöä kattavana on historian suurin liikennelentokonetilaus. Tilaus sisältää 470 varmaa tilausta ja 370 optiota, joista 220 tulee Boeingilta ja 250 Airbusilta.
Onnettomuudet
Air Indian lento räjähti 24. tammikuuta vuonna 1966. 106 matkustajaa ja 11 henkilökuntaan kuuluvaa kuoli.
Uusien koneiden tilaukset
11. tammikuuta 2006 Air India ilmoitti tilaavansa 68 uutta konetta: 8 Boeing 777-LR:ää, 15 Boeing 777-300ER:ää, 18 Boeing 737-800:sta ja 27 Boeing 787 Dreamlineria. 18 737:aa siirrettiin myöhemmin Air India Expressille. Kaikkien tilattujen Dreamlinerien tilaukset odotetaan tapahtuvan vuoteen 2016 mennessä. Helmikuussa 2023 yhtiö julkisti konetilauksen, joka lähes 500 koneyksilöä kattavana on historian suurin liikennelentokonetilaus. Tilaus sisältää 470 varmaa tilausta ja 370 optiota, joista 220 tulee Boeingilta ja 250 Airbusilta.
Nike (yritys)
Teollisuus
Nikellä on yli 500 tehdasta 45 maassa. Useimmat tehtaat sijaitsevat Aasiassa, esimerkiksi Kiinassa, Taiwanissa, Intiassa, Thaimaassa, Vietnamissa, Pakistanissa, Filippiineilä, Malesiassa ja Koreassa. Aiemmin varovasti alihankkijoistaan kertonut Nike päätti vuosia kestäneen hiljaisuutensa paljastamalla vuonna 2005 yli 700 alihankkijansa nimet ja toimipaikat. Tiedoista ilmenee, että yritys työllistää noin 650 000 ihmistä alihankkijoidensa kautta pääasiassa Aasiassa. Niken tärkein sopimusvalmistaja on Yue Yuen.
Valaistusvyöhyke
Tropiikin molemmin puolin sijaitsevat keskileveydet, jotka rajoittuvat napa- ja kääntöpiirien väliin, eli 23,5. leveyspiiristä 66,5. leveyspiiriin sekä pohjoisella että eteläisellä pallonpuoliskolla. Näillä vyöhykkeillä vuodenaikojen vaihtelu on suurempaa, ja se kasvaa napoja kohti mentäessä. Aamulla ja illalla on pitkään hämärää. Aurinko ei paista koskaan zeniitistä, mutta ei myöskään koskaan pysy ylhäällä kahden vuorokauden väliä tai jätä nousematta kahden yön välissä. Keskileveyksillä ei siis koskaan ole kaamosta tai yötöntä yötä.
Seppo Paju
Frisbeegolfura
Lajissa kilpailemisen Paju aloitti vuonna 2008 ja hänen ensimmäinen kisansa oli Scandinavian Open Skellefteåssa Ruotsissa. Pajun kolmas kausi kilpatasolla vuonna 2010 oli erittäin menestyksekäs. Hän voitti alle 16-vuotiaiden maailmanmestaruuden, alle 19-vuotiaiden Euroopan-mestaruuden ja sijoittui avoimen sarjan suomenmestaruuskilpailuissa neljänneksi. Palkintona menestyksestä MM-kilpailussa suomalainen frisbeegolfyritys Discmania julkisti Pajun nimeä kantavan kiekon.
Carl Hagelin
Maajoukkueura
Hagelin voitti alle 20-vuotiaiden MM-hopeaa vuonna 2008. Vuonna 2014 Hagelin pelasi maajoukkueessa Sotšin olympialaisissa ja saavutti olympiahopeaa.
Markku Fredman
Fredman teki pro gradunsa sananvapaudesta ja vei Suomesta ensimmäisen valituksen Euroopan ihmisoikeustuomioistuimeen. Kyse oli Neuvostoliitosta lentokoneen Suomeen kaapanneesta Oleg Kozlovista, joka oli päätetty luovuttaa takaisin Neuvostoliittoon. Suomen Asianajajaliiton säätiö myönsi hänelle Matti Ylöstalo -palkinnon 2009, ja valtakunnansyyttäjä Matti Nissinen myönsi Fredmanille syyttäjälaitosmitalin vuonna 2014.
Winfried Schäfer
Winfried Schäfer (s. 10. tammikuuta 1950) on saksalainen jalkapallovalmentaja ja entinen keskikenttäpelaaja.
Philips
PSV Eindhoven
Philipsin työntekijät perustivat vuonna 1913 yrityksen tukeman urheiluseuran Philips Sport Vereniging. PSV Eindhoven tunnetaan erityisesti kansainvälisestikin menestyksekkäänä jalkapallojoukkueena (moninkertainen Hollannin liiga- ja cupvoittaja, UEFA-cupin voittaja vuonna 1978, Euroopan cupin (Mestarien liigan edeltäjän) voittaja vuonna 1988). PSV:tä ovat edustaneet myös uinnin olympiavoittajat Pieter van den Hoogenband ja Inge de Bruijn.
Winfried Schäfer
Ura pelaajana
Schäfer hankki jalkapallo-oppinsa TuS Mayenin juniorijoukkueessa, josta siirtyi ammattilaisuralle Borussia Mönchengladbachiin 1968. Hän edusti seuraa uransa kaksi ensimmäistä kautta ja oli mukana voittamassa Saksan mestaruutta kaudella 1969/70. Kauden jälkeen Schäfer lähti hakemaan lisää peliaikaa Kickers Offenbachista, jonka kanssa hän oli voittamassa Saksan cupia samana vuonna, sillä finaali pelattiin vasta syksyllä MM-kisojen vuoksi.
Ura valmentajana
Tammikuussa 2021 Schäferistä tuli qatarilaisen Al-Khorin päävalmentaja. Hän pelasti seuran putoamiselta liigasta. Pesti päättyi lopulta potkuihin marraskuussa 2021.
Politiikka
Ettlingenissä vuosikymmeniä asunut Schäfer on ollut mukana myös paikallispolitiikassa ja ollut ehdokkaana Für Ettlingen -ryhmittymän listoilla vuonna 2004.
Urheilu
Uusi aika
Yhdysvalloissa 1800-luvulla kehitettyjä lajeja ovat baseball, softball, koripallo, lentopallo ja amerikkalainen jalkapallo. Jääkiekko kehitettiin Kanadassa 1800-luvulla, telinevoimistelu kehitettiin Saksassa 1700-luvulla, ja urheilumiekkailu kehitettiin Ranskassa 1800-luvulla. Näiden lajien lisäksi etenkin 1800-luvulla ryhdyttiin kilpailemaan myös monessa ikivanhassa liikuntamuodossa, kuten soudussa, uinnissa ja hiihdossa.
Ympäristövaikutukset
Liikunnan ja urheilun ympäristövaikutukset voidaan jakaa liikuntasuoritukseen liittyviin vaikutuksiin (muun muassa maaston kuluminen ja päästöt ilmaan), liikuntapaikkojen rakentamisen ja ylläpidon aiheuttamiin vaikutuksiin (muun muassa maankäytön vaikutukset ja energiankulutus) sekä liikunnan harrastamiseen liittyvien toimintojen aiheuttamiin vaikutuksiin (muun muassa liikenteen päästöt ja tapahtumissa syntyvät jätteet).
Fine van Brooklyn
Juoni
Kertoja on suomalainen tiedemies, joka muistelee nuoruudessaan tekemäänsä matkaa. Hän oli tutkimustyössä Pariisissa ja lähti lomamatkalle Bretagnen rannikolle Carnaciin, koska oli kiinnostunut siellä olevista megaliiteista, esihistoriallisista pystykivistä. Kivien välissä vaeltaessaan hän kohtasi kuitenkin yllättäen nuoren naisen, joka otti aurinkoa puolialastomana, ja rakastui häneen kiihkeästi. Nainen tai tyttö, Fine van Brooklyn, kiusasi miestä päästämällä hänet välillä lähelleen, välillä taas torjumalla. Sekä eräs nunna että tytön isä varoittivat kertojaa hänestä; nunnan mukaan tytössä oli ”pahahenki” ja isä puhui hänen ”noitamaisista piirteistään”. Myös ympäristö muinaisine kivineen ja hautamuistomerkkeineen oli arvoituksellinen ja uhkaava.
Taustaa ja tulkintaa
Kertojan hahmo on sukua niille intohimon sokaisemille naiiveille miehille, jotka esiintyvät Waltarin myöhemmissä historiallisissa romaaneissa. Hahmon itsetyytyväisyydessä, tekopyhyydessä ja sovinnaisuudessa on myös satiiria ja ironiaa, joka Waltarin hämmästykseksi jäi yleensä kriitikoilta huomaamatta.
Moldovan rautatiet
Moldovan rataverkon tärkein ratayhteys on maan keskiosien läpi kulkeva poikittainen päärata Romanian Iasista Ukrainan Odessan alueelle Razdelnajaan satakunta kilometriä Odessan luoteispuolella, jossa rata yhtyy Ukrainan rautateiden päärataverkkoon. Keskeisimmät rautatieasemat reittillä ovat Ungheni–Strășeni–Chișinău–Bender (Bender 2)–Tiraspol.
Hyväntekeväisyysranneke
Hyväntekeväisyysranneke eli rannelenkki on silikonikumista valmistettu ohut rannerengas, jossa on lyhyt teksti, iskulause tai tunnussana. Rannekkeita myydään halvalla hinnalla, tyypillisesti noin euron kappale, ja tuotto menee jonkun avustussäätiön hyväksi.
Liput (elokuva)
Liput on italiais-brittiläinen episodielokuva vuodelta 2005. Kolmen nimekkään ohjaajan yhteiselokuva sijoittuu Roomaan matkalla olevaan junaan. Episodien ohjaajat ovat italialainen Ermanno Olmi, iranilainen Abbas Kiarostami ja brittiläinen Ken Loach.
Reidar Palmgren
Palmgren kirjoitti ylioppilaaksi Helsingin normaalilyseosta 1985 ja valmistui teatteritaiteen maisteriksi Tampereen yliopistosta 1993. Tampereella asuva Palmgren toimii nykyisin freelance-näyttelijänä ja on uransa aikana näytellyt muun muassa Jyväskylän, Tampereen ja Hämeenlinnan teattereissa, Pyynikin kesäteatterissa ja Helsingin kaupunginteatterissa.
Kermajuusto
pienoiskuva|Kermajuustolle tyypillisiä murukoloja tilsit-juustossa. Kermajuusto on runsasrasvainen juustotyyppi, jossa rasvan osuus kuiva-aineesta on vähintään puolet. Suomalaiset kermajuustot ovat alkuaan täysrasvaisia, puolipehmeitä ja murukoloisia. Niiden maku on happamaan vivahtava, ja niiden koko ja muoto vaihtelevat. Juustokiekon paino on tyypillisesti 3–6 kg. Suomessa tämä juustotyyppi on lähtöisin Varsinais-Suomesta. Esimerkiksi Oltermanni ja Turunmaa ovat kermajuustoja.
Suomalainen puolue
Historia
pienois|vasen|Yrjö Sakari Yrjö-Koskinen Suomalainen puolue syntyi niin sanotun kieliriidan myötä 1860- ja 1870-luvuilla, mutta se oli 1900-luvun alkuun saakka lähinnä niin sanottu valtiopäiväpuolue ilman varsinaista organisaatiota. Se järjestäytyi moderniksi puolueeksi vasta vuonna 1906. Puolue lakkasi toimimasta vuoden 1918 lopulla sen jäsenten siirryttyä pääasiassa kokoomuspuolueeseen. Sen jälkeen, kun Suomalaisesta puolueesta oli 1800-luvun lopussa irtaantunut nuorsuomalaisina tunnettu ryhmä, alkuperäiseen puolueeseen viitataan usein ”vanhasuomalaisina”.
Paul Gray
Paul Gray meni naimisiin vuonna 2008. Paul Grayn kuoleman aikaan hänen vaimonsa Brenna Gray odotti pariskunnan ensimmäistä lasta.
Paul Grayn käyttämiä vireitä
Muita Grayn käyttämiä vireitä:
Ernst Gustav Julius Thitz
Sotilasura
Tarinan mukaan leikillisenä tunnettu Thitz olisi itse keksinyt kahdeksan ylimääräistä etunimeään Caesar Fredrik Wilhelm Atos Porthos Aramis Romulus Remus kirjautuessaan venäläiseen sotilasoppilaitokseen. Virallisissa asiakirjoissa hän käytti allekirjoituksenaan J. C. Thitz ja kotona häntä puhuteltiin Julius-nimellä.
Ilkka-Pohjalainen
Linja
Lehti on sitoutunut journalistin ohjeisiin ja tukee Julkisen sanan neuvoston toimintaa. Lehti pyrkii totuudenmukaisuuteen, tasapuolisuuteen, moniarvoisuuteen ja kannattaa tasa-arvoa sen kaikissa eri ilmenemismuodoissa. Lehti uskoo laadukkaaseen koulutukseen, sivistykseen ja osaamiseen. Lehti ajaa jokaisen mahdollisuutta kouluttautua kykyjensä ja lahjojensa mukaan. Lehti on ylpeä itsenäisestä Suomesta ja kannustaa maakuntien kansainvälistymiseen. Lehti näkee Suomen osana läntistä arvoyhteisöä.
Villasukka
pienoiskuva|Perinteiset harmaat sinirantuiset villasukat kuivumassa [[liesi|lieden kuvun reunalla maalaistalon tuvassa.]] Villasukka on villalangasta valmistettu sukka. Ne neulotaan yleensä puikoilla. Sukkien neulomista kutsutaan Suomessa myös kutomiseksi puhujan asuinalueesta riippuen. Nykyään saa myös teollisesti valmistettuja villasukkia. Villasukat eristävät erittäin hyvin lämpöä, ja siksi ne ovat oiva eriste kenkään talvipakkasilla. Villalangan sisällä oleva ilma on hyvä lämmöneriste. Villa itsessään sitoo myös painoonsa nähden hyvin kosteutta, eikä villasukka tunnu kosteanakaan kylmältä.
Abraham
Perhe ja kutsuminen
pienois|vasen|József Molnár, Abrahamin matka Urista Kanaaniin, 1850. Abrahamin perhe on kotoisin Kaldeasta eli Babyloniasta. Abraham, alkuperäiseltä nimeltään Abram, kuuluu kymmenenteen Nooaa seuraavaan sukupolveen. Hänen isänsä on Terah, joka 70-vuotiaana saa Abram-, Nahor- ja Haran-nimiset pojat. Septuagintan mukaan vedenpaisumuksesta oli tuolloin kulunut 1 233 vuotta, masoreettisen tekstin mukaan kuitenkin vain 353 vuotta. Haran kuolee ennen isäänsä, mutta saa sitä ennen Loot-nimisen pojan. Abram ottaa vaimokseen Saarain, joka on kuitenkin hedelmätön.
Egypti ja paluu Kanaaniin
Kanaania koettelee nälänhätä, jota Abram ja Saarai pakenevat Egyptiin. Koska Saarai on kaunis, Abram pelkää joutuvansa egyptiläisten surmaamaksi. Siksi hän kehottaa Saaraita salaamaan avioliiton ja kertomaan, että he ovat sisaruksia. Egyptiläiset ihailevat Saaraita ja kertovat faaraolle hänen kauneudestaan. Virkamiehet vievät Saarain palatsiin, ja faarao kohtelee mielitiettynsä ”veljeä” ylenpalttisesti. Herra rankaisee faaraota ja palatsin väkeä kulkutaudeilla, jolloin faarao arvaa todellisen tilanteen ja vaatii Abramia ja Saaraita poistumaan. Abram ottaa mukaansa faaraolta saamansa omaisuuden ja palaa Negeviin.
Siddimin taistelu
pienois|pysty|[[Dieric Bouts, Abrahamin ja Melkisedekin kohtaaminen, noin 1464–1467.]] Sodoma, Gomorra ja muut Jordanlaakson kaupungit ovat jo vuosia olleet Elamin vasalleina. Nyt ne nousevat kapinaan, jolloin Elamin, Sinearin, Ellasarin ja Gojimin kuninkaat lähtevät yhteiselle kostoretkelle. Siddimin laaksossa käydään taistelu, joka päättyy kapinallisten tappioon. Sodoman ja Gomorran kuninkaat eloonjääneine miehineen vetäytyvät vuorille. Voittajat ryöstelevät tienoota ja ottavat Lootin vangiksi. Kun Abram kuulee tästä, hän aseistaa taistelukuntoiset miehensä, joita on yhteensä 318. He tavoittavat vihollisen Danissa ja tekevät yöaikaan sarjan yllätyshyökkäyksiä. Loot perheineen vapautuu ja saa omaisuutensa takaisin.
Iisak
pienois|pysty|[[Rembrandt, Iisakin uhraus, 1653.]] Vanhoilla päivillään Saara tulee raskaaksi ja synnyttää Abrahamille pojan, joka Herran määräyksen mukaan saa nimekseen Iisak. Abraham on tuolloin satavuotias ja Saara miltei yhtä vanha. Saara nauraa hämmästyksen sekaisesta ilosta, ja kahdeksantena päivänä syntymästään Iisak ympärileikataan.
Teemat ja rakenne
Abraham-tarinoita yhdistävä teema on Jumalan antama lupaus runsaista jälkeläisistä ja Kanaanin perintömaasta. Lupaukset toistuvat useasti ja huipentuvat luvussa 15, jossa Jumala solmii Abrahamin kanssa liiton ja lupaa hänelle kaiken maan ”Egyptin rajapurosta Eufratin suureen virtaan saakka”. Tämän jälkeen lupaukset mainitaan vielä useita kertoja uudestaan. ”Egyptin virta” tarkoittanee Siinailla sijaitsevaa Wadi Al-ʿArīshia, joka muodostaa Kanaaninmaan luonnollisen lounaisrajan.
Mormonismi
Aabrahamin kirja on yksi Myöhempien Aikojen Pyhien Jeesuksen Kristuksen kirkon pyhistä kirjoituksista. Kirkon perustaja Joseph Smith (1805–1844) kertoi kääntäneensä sen egyptiläisistä papyruskääröistä, joiden uskoi olleen vanhatestamentillisten patriarkkojen omakätisiä kirjoituksia. Koska egyptiä ei vielä tuohon aikaan osattu Yhdysvalloissa tulkita, Smith tuotti Aabrahamin kirjan tekstin jumalallisen innoituksen ja ”näkijänkiven” avulla. Työ alkoi 1835 mutta eteni hitaasti. Nykyinen Abrahamin kirja julkaistiin Times and Seasons -lehdessä maaliskuussa 1842. Smith lupasi tekstille jatkoa, mutta mormonien ja ei-mormonien väliset riidat estivät häntä toteuttamasta suunnitelmiaan. Vuonna 1851 Franklin D. Richards julkaisi Englannissa Kallisarvoiseksi helmeksi kutsutun kokoelman Smithin kirjoituksia, joukossa Abrahamin kirja. Kokoelma kanonisoitiin 1880.
Yann Bonato
Yann Jean Claude Bonato (s. 24. maaliskuuta 1972 Cannes) on ranskalainen kilpauransa päättänyt koripalloilija.
Maajoukkue
Bonato kuului maansa juniorimaajoukkueisiin. Hän oli mukana vuonna 1992, jolloin Ranska voitti pronssia alle 22-vuotiaiden EM-kilpailuista. Bonato pelasi myös vuonna 1993, jolloin maa voitti hopeaa alle 22-vuotiaiden MM-kilpailuissa. Ensimmäiset aikuisten arvokisat Bonato pelasi vuonna 1993, jolloin Ranska pelasi EM-kilpailuissa. Hän oli mukana myös vuosien 1995 ja 1997 EM-kilpailuissa. Ainoan arvokisamitalinsa Bonato voitti vuoden 2000 olympialaisista, joissa Ranska saavutti hopeaa.
Marc Angelucci
Elämäkerta
Marc valmistui UCLA:n oikeustieteellisestä koulusta hieman ennen vuotta 2001. Hän sanoi liittyneensä National Coalition for Meniin ollessaan oikeustieteellisessä koulussa, kun hänen ystävänsä kärsi perheväkivallasta mutta hänet jätettiin ilman apua vuonna 1997. Hänet otettiin State Bar of Californian jäseneksi vuonna 2000. Hän perusti NCFM:n Los Angelesin paikallisosaston vuonna 2001.
Murha
Angelucci ammuttiin kuolettavasti kotiovellaan Kalifornian Cedarpines Parkissa on 11. heinäkuuta 2020. Lähettinä esiintynyt mies soitti ovikelloa, ja kun talossa joku muu avasi oven, hyökkääjä väitti, että hänellä on paketti Angeluccille. Kun Angelucci tuli ovelle allekirjoittaakseen sen, hänet ammuttiin, ja ampuja kaahasi autolla pois. Angelucci julistettiin kuolleeksi tapahtumapaikalla ensihoitajien saavuttua.
Sigfridus Aronus Forsius
Merkitys
Forsius julkaisi ruotsinkielisiä almanakkoja vuosien 1608–1623 välillä lähes joka vuodelle. Almanakkoihin liittyi myös ennustuskirjoja. Hän julkaisi myös Suomen historian kronikan, josta on säilynyt katkelmia. Forsiuksen pääteos, vasta 1952 julkaistu Physica, oli yleiskuvaus luonnontieteen alalta. Teoksessaan Minerographia Forsius käsitteli mineraaleja, maalajeja, metalleja ja jalokiviä. Kaikkiaan Forsius julkaisi noin 50 painotuotetta pääosin ruotsin kielellä, mutta jotkut myös latinaksi.
Häntä on pidetty myös merkittävimpänä 1600-luvun alkupuolen virsirunoilijana Ruotsissa, ja hän lisäsi viitisenkymmentä uutta virttä julkaisemiinsa virsikirjoihin. Hänen 1608 julkaisemansa koraalikirjanen Någhra Nyia Psalmers/ Loffsångers och Andelighe wijsors Thoner on vanhin tunnettu suomalaisen julkaisema koraalikirjanen, jossa on valmiiksi painetut nuotit. Forsiuksen kääntämiä virsiä on edelleen käytössä. Suomen evankelis-luterilaisen kirkon virsikirjassa niitä ovat virret 93 "Nouse mieli, käänny kieli" ja 132 "Oi rakas Isä, luojamme". Ruotsin kirkon virsikirjassa on myös kaksi Forsiuksen kääntämää virttä, virret 147 "Kiitä, kieli, kiinny, mieli" ja 552 "Oi Herrani, on toivoni".
Sealand
thumb|280px|Sealand ilmakuvassa. Sealandin ruhtinaskunta on vanhalla ilmatorjuntatykin jalustalla sijaitseva itseään itsenäiseksi väittävä mikrovaltio, jonka Paddy Roy Bates perusti vuonna 1967. Se sijaitsee Pohjanmerellä kymmenen kilometrin päässä Englannin rannikosta Suffolkin edustalla ja on pinta-alaltaan 550 neliömetriä. Sealandin väkiluku oli vuonna 2015 noin 2 asukasta.
Historia
Yksikään Yhdistyneiden kansakuntien jäsenvaltio ei ole tunnustanut maata itsenäiseksi. Brittiläinen oikeus päätti vuonna 1968, ettei alue kuulu Britannian lainsäädännön piiriin. Tämä perustui siihen, ettei Sealand ollut Britannian aluevesillä. Vuonna 1987 Britannia laajensi laillisesti aluevesialuettaan siten, että se käsittää nyt myös Sealandin. Sealand kuitenkin laajensi sekin aluevesirajojaan hieman ennen Britanniaa, joten tämän ja erinäisten muiden syiden johdosta Sealand väittää edelleen, ettei se ole osa Britanniaa.
Vuonna 2000 HavenCo-niminen yritys perusti Sealandin torneihin riippumattoman tietovalkaman, jonka oli tarkoitus toimia tiedon varastointi- ja palvelujärjestelmänä, joka ei ollut minkään maan lainsäädännön alainen ja jota koski vain hyvin vähäisiä määräyksiä (muun muassa roskapostin lähetys, rikollinen tietojärjestelmiin murtautuminen ja lapsiporno olivat kiellettyjä). HavenCo ajautui kuitenkin kerran toisensa jälkeen teknisiin ongelmiin, ja vuoden 2001 syyskuun 11. päivän iskujen jälkeen ”yleisten kansainvälisten käytäntöjen ja tapojen vastainen” materiaali kiellettiin.
Sealand on saavuttanut kiinnostusta libertaristien piirissä mahdollisuutena luoda valtio ilman verotusta, viranomaisvaltaa ja muita heidän yksilönvapautensa rajoitteina pitämiään ilmiöitä.
Sealandilla on muun muassa oma rahayksikkö, postimerkit ja passit, joista maailmalla liikkuu moninkertainen määrä väärennöksiä aitoihin verrattuna.
Riemukaari (Pariisi)
Riemukaari  on yksi Pariisin riemukaarista ja yksi kaupungin kuuluisimmista nähtävyyksistä. Napoléon Bonaparte aloitti sen rakentamisen vuonna 1806. Napoléon syöstiin kuitenkin vallasta ja rakennelma valmistui vasta 1836. Sen suunnitteli arkkitehti Jean Chalgrin, joka kaiverrutti siihen Napoléonin sodissa taistelleiden kenraalien nimet. Ulkopuolella sitä koristavat monet kohokuvat kuvastamassa aikaisempia taisteluita, joissa Napóleon oli mukana. Myöhemmin Riemukaaren alle on sijoitettu ensimmäisessä maailmansodassa taistelleen tuntemattoman sotilaan hauta.
Arkadit
Suuriin arkadeihin on lisätty allegorisia figuureja, jotka edustavat roomalaisen mytologian hahmoja (tekijä James Pradier).
Bad Magic
Albumista julkaistaan 23. helmikuuta 2023 Silver Lining Musicin kautta uusintapainos.
Puerto Rico
Espanjan siirtomaaksi
Kristoffer Kolumbuksen espanjalaiset joukot pelastivat Guadeloupen saarelta tainoja ja lupasivat palauttaa heidät kotimaahansa Puerto Ricoon. Kolumbuksen retkikunta saapui saarelle 19. marraskuuta 1493, ja he nimesivät saaren San Juan Bautistaksi (Johannes Kastajan mukaan) ja julistivat sen kuuluvan Espanjalle.
Yhdysvalloille
Espanjan muiden Amerikan siirtomaiden itsenäistyttyä saari oli Kuuban ohella Espanjan alaisuudessa vuoteen 1898. Sitä ennen emämaa yritti nykyaikaistaa saarta erilaisilla toimilla, kuten lopettamalla orjuuden, antamalla puertoricolaisille oikeuden valita edustajansa Cortesiin vuodesta 1869 ja itsehallinnon vuonna 1897. Vuonna 1898 käydyn Espanjan ja Yhdysvaltain sodan aikana saari joutui Kuuban tavoin Yhdysvaltain hallintaan ja Pariisin rauhansopimuksessa Espanja luovutti saaren Yhdysvalloille.
Kuvernöörit
Seuraavassa luettelo Puerto Ricon demokraattisesti valituista, vuoden 1947 lainmuutoksen jälkeen toimineista kuvernööreistä:
Talous
Puerto Ricon talous on kärsinyt 2010-luvulla pahoin, mikä on aiheuttanut velkakriisin, kun hallinto ei vastannut nopeasti talouden muutoksiin vaan pyrki jatkamaan velkarahalla. Taustalla vaikuttavat 1970-luvun verohelpotukset, joita myönnettiin esimerkiksi yhdysvaltalaisille teollisuusyrityksille. Bill Clintonin hallinto poisti verohelpotukset kritiikin vuoksi, ja Puerto Ricon hallinto haki lainaa paikatakseen tilannetta. Myös vuosien 2007-2009 finanssikriisi ja pankkimaailman väärinkäytökset vaikuttivat negatiivisesti Puerto Ricon talouteen. Velkojen maksamista varten Puerto Rico joutunut nostamaan 2010-luvun puolivälissä veroja, ja liikevaihtovero nousi Yhdysvaltain suurimmaksi. Puerto Rico on hakenut velkahelpotusta.
Puerto Ricon taloutta hallitsevat palvelu- ja teollisuussektorit. 1900-luvun puoliväliin saakka selvästi merkittävin talouden ala oli maanviljelys. Teollisuustuotanto vastaa noin 40 prosentista Puerto Ricon bruttokansantuotteesta. Puerto Ricossa valmistetaan erityisesti lääkkeitä, elektroniikkaa, kemiantuotteita ja lääketieteellisiä laitteita. Yhdysvaltalaiset yritykset hallitsevat suurelta osin valmistusteollisuutta.
The Best Job In The World
thumb|right|[[Hamilton Island ilmakuvassa.]] The Best Job In The World oli Australian Queenslandin osavaltion turismin kehityksestä vastaavan Tourism Queensland -viraston vuonna 2009 julkaisema kampanja, jossa maan turismiviranomaiset etsivät promootiotarkoituksessa Australian itärannikolla sijaitsevalle Hamilton Islandille työntekijää "maailman parhaaseen työpaikkaan". Työpaikan toimenkuvana oli toimia lomasaaren valvojana puolen vuoden ajan ja saada siitä noin 83 000 euron suuruinen palkkio.
Lumikenkä
thumb|Nykyaikainen lumikenkäpari. thumb|Lumikenkäilyä. thumb|Lumikenkäilevä pariskunta [[Kanadasta vuodelta 1907.]] Lumikenkä eli karpponen on kenkään kiinnitettävä verkkomainen tai rei'itetyn levyn tyyppinen alunen, jonka avulla voi kävellä lumen päällä. Lumikengän tyypillinen malli on soikeahko, etuosastaan leveämpi ja taaksepäin kapeneva.
Mallit
Vaikka lumikenkiä on hyvinkin erilaisia, monet ovat kehittyneet kahdesta perusmallista eli pyöreähköstä "karhuntassusta" ja suipommasta, pyrstöllisestä "majavanhännästä". Jälkimmäisessä voi olla ylöspäin taivutettu kärki, joka helpottaa syvässä lumessa etenemistä. Jälkimmäisen perusmallin muunnelmia ovat muun muassa Alaska-, Trail- ja Yukon-nimillä tunnetut suuret (10 x 60 tuumaa) lumikengät, niiden huomattavasti pienempi Pickerel-versio sekä niin sanotut Ojibwa- eli suksilumikengät, jonka kärkikin on hyvin kapea ja voimakkaasti ylöspäin kaartuva. Majavavanhäntämalliin perustuvat myös pitkäpyrstöiset, niin kutsutut Maine- eli Michigan- tai Huron-kengät ja teräväkärkisemmät Attikamek-kengät. Leveä Bear Paw ja kapeampi Green Mountain Bear Paw ovat esimerkkejä pyrstöttömistä karhuntassukengistä. Edellistä on kutsuttu myös nimellä Squaw. Kolmas perinteinen malli on levylumikenkä, sekin muodoltaan karhuntassun tai majavanhännän kaltainen.
Rakenne
Lumikenkien siteet voivat olla remmisiteet, jotka koostuvat mäystimestä ja kantahihnasta, niin sanotut puolijäykät tai jäykät siteet. Keskimmäisessä on jäykkä levy vain päkiän alla, jälkimmäisessä koko jalan pituudelta. Jälkimmäiset ovat monesti säädettäviä jalkineen koon mukaan: siteen pohjalevy säädetään kengän mittaiseksi ja kengät kiinnitetään siteeseen kärkihihnalla ja nilkkaremmillä, jossa voi olla kiristyvä lukituspykällys. Siteen kantaosa voidaan lukita auki tai kiinni vivulla. Kävellessä kantaosa on yleensä auki, jotta side ja kengän kantapää pääsevät nousemaan irti lumikengän kantavasta osasta, ellei kävellä hyvin upottavassa lumessa. Siteen kärjessä on usein metalliset hampaat eli niin sanotut karhunkynnet, jotka kävellessä pureutuvat varvasaukon kautta lumeen ja antavat lumikengälle pitoa jyrkänteissä sekä jäisellä lumella. Myös lumikengän pohjassa saattaa olla pitoa lisääviä pykällyksiä ja nastoja.
Ace Revolutions
Tapahtumatuotanto
Yhteistyössä tehdyt tapahtumat:
Thor: The Dark World
Juoni
Thor palaa Asgardiin ja kertoo Odinille, ettei voi vieläkään ryhtyä Asgardin kuninkaaksi, koska uskoo suojelevansa maailmoja parhaiten ilman valtaistuinta. Hän kertoo myös tälle Lokin uhrauksesta, mutta hänen lähdettyään "Odin" muuttuukin Lokiksi, joka olikin vain lavastanut kuolemansa ja salaa kaapannut vallan Asgardissa.
Thor: Ragnarök
Thor: Ragnarök sai ensi-iltansa on 3. marraskuuta 2017. Elokuvan ohjaa Taika Waititi, ja käsikirjoittaa Stephany Folsom, Kevin Feigen yhä jatkaessa tuottajana. Hemsworth, Hiddleston, Hopkins ja Elba uusivat Thorin, Lokin, Odinin ja Heimdallin roolit,  Mark Ruffalon esiintyessä aiemmista MCU-elokuvista tutussa roolissaan Bruce Bannerina / Hulkina. Cate Blanchett, Tessa Thompson, Jeff Goldblum ja Karl Urban liittyvät näyttelijäkaartiin Helan, Valkyyrian, Suurmestarin, ja Skurgen rooleissa.
The Forsaken
Äänitys
The Forsaken on Antestorin ensimmäinen uutta materiaalia sisältävä täyspitkä albumi sitten vuoden 1998 The Return of the Black Deathin. Tämän vuoksi albumin ilmestymistä edelsi suhteellisen valtaisa hype. The Forsaken äänitettiin vuonna 2004 Top Room Studiosissa, jota ovat käyttäneet yhtyeet kuten Tristania, Borknagar, Mayhem ja Extol. Tuottajana toimi Børge Finstad. Kansitaiteesta vastasi Necrolord (Kristian Wåhlin).
Välivainio
thumb|240px|Etualalla Välivainio, taustalla Tuiran kerrostaloja Välivainio on Oulun kaupunginosa lähellä kaupungin keskustaa. Alueella on paljon vanhoja omakotitaloja sekä Castrenin urheilukeskus. Välivainiolla sijaitsee myös Koskilinjat Oy:n varikko. Kaupunginosassa asuu noin 2 700 asukasta.
Tapio Suominen (urheilutoimittaja)
Ura
Suominen kävi koulunsa Raisiossa. 1980-luvulla hän aloitti opinnot Jyväskylän yliopiston liikuntatieteellisessä tiedekunnassa. Suominen työskenteli opiskelunsa ohessa paikallisradiossa ja -televisiossa. Hän haki Yleisradioon aluksi kesätöihin ja päätyi tätä tietä nykyiseen ammattiinsa.
Suomisen piti selostaa vuoden 2018 Pyongchangin talviolympialaisten hiihtoa, mutta hän jäi marraskuussa 2017 sairauslomalle.
Yksityiselämä
Vuonna 2013 Suominen joutui pitkälle sairauslomalle. Hänellä todettiin kaksisuuntainen mielialahäiriö. Maaliskuussa 2017 Suominen kertoi käyneensä tuolloin lähellä itsemurhaa. Sittemmin hän on jäänyt työkyvyttömyyseläkkeelle.
UEFA-cupin kausi 2008–2009
Osallistujat
Ensimmäinen karsintakierros: (74 joukkuetta)
Olvi-säätiö
Säätiö pitää hallussaan 52 prosenttia Olvi Oyj:n äänivallasta ja omistaa noin 15 prosenttia osakkeista.
UEFA-cupin kausi 2008–2009
Lohko G
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
FIFPro
Fédération Internationale Des Associations de Footballeurs Professionels eli FIFPro on jalkapallon kansainvälinen pelaajayhdistysten kattojärjestö.
Sulatusuuni
thumb|240px|[[Hubble-avaruusteleskooppi|Hubble-avaruusteleskoopin syvän avaruuden kuva Sulatusuunin tähdistöstä]] Sulatusuuni (Fornax, Fornacis, For) on eteläisellä tähtitaivaalla sijaitseva pieni himmeätähtinen tähdistö. Tähdistö tunnetaan Sulatusuunin kääpiögalaksista, joka sijaitsee Linnunradan lähellä. Sulatusuunin tähdistössä sijaitsee myös Sulatusuunin galaksijoukko eli Fornax-galaksijoukko. Tähdistön nimesi ranskalainen Nicolas Louis de Lacaille vuonna 1763. Tästä tähdistöstä on löydetty ultrapieniä, alle 120 valovuoden läpimittaisia galakseja.
Doctor Foster
Syksyllä 2015 esitetty ensimmäinen tuotantokausi sai loistavan vastaanoton niin katsojilta kuin kriitikoiltakin, ja sarjaa kutsuttiinkin "vuoden 2015 TV-tapaukseksi". Toinen tuotantokausi alkoi BBC Onella 5. syyskuuta 2017. Molemmat kaudet keräsivät myös erittäin hyvät katsojaluvut, ja 10 miljoonan katsojan raja ylittyi useaan otteeseen. Suomessa Yle TV1 esitti sarjan molemmat tuotantokaudet putkeen 28. helmikuuta 2018 alkaen.
Rooleissa
Ensimmäinen kausi
Taeko Kawasumi
Jalkapallomaajoukkue
Kawasumi debytoi Japanin maajoukkueessa kesäkuussa 1988. Hän on pelannut kaksi maaottelua.
Pasi Harvela
Harvela toimi Pesäpalloliiton johtokunnassa 1929–1936 ja julkaisi Pesäpalloilijan opas -nimisen kirjan vuonna 1934. Harvela toimi pesäpallovalmentajana Virossa vuonna 1932. Hänelle myönnettiin Pesäpalloliiton kultainen ansiomerkki numero 5.
Ruostekaktukset
Ruostekaktukset (Haageocereus) on eteläamerikkalainen kaktuskasvisuku, joka on saanut tieteellisen nimensä erään saksalaisen kaktuskasvattajan, Walther Haagen, mukaan.
Noriko Ishibashi
Noriko Ishibashi (s. 5. toukokuuta 1970) on japanilainen entinen jalkapalloilija.
Jalkapallomaajoukkue
Ishibashi debytoi Japanin maajoukkueessa joulukuussa 1989. Hän on pelannut kolme maaottelua ja tehnyt niissä yhden maalin.
Valencia (itsehallintoalue)
Aluejako
Valencian itsehallintoalue koostuu kolmesta maakunnasta:
Vaarallinen juhannus
Schildts julkaisi kirjan ruotsinkielisen alkuteoksen Farlig midsommar vuonna 1954. Suomeksi kirja ilmestyi WSOY:n kustantamana vuonna 1957 nimellä Vaarallinen juhannus. Vaarallinen juhannus on julkaistu vuonna 1988 suomeksi myös WSOY:n kustantamana äänikirjana, jonka lukijana toimi Tytti Paavolainen.
Juoni
Aamulla Muumipeikko ja Niiskuneiti huomaavat teatterin kadonneen, ja järkytyksestä toivuttuaan kävelevät maihin. Jälleen ajelehtivassa teatterissa muumiperhe miettii, mitä heille on voinut tapahtua. Kun teatteri ajaa karille, Pikku Myy putoaa yli laidan ja joutuu virran viemäksi.
Muumipeikko ja Niiskuneiti tapaavat juhannusta yksin viettävän Viljaanan, joka on Emman edesmennen miehen sisarentytär, ja jäävät juhlimaan hänen kanssaan. He tekevät juhannuskokon Nuuskamuikkusen irroittamista kieltojulisteista, mutta poliisi saapuu pidättämään kolmikon epäillen heitä kieltojulisteiden irroittamisesta. Teatterilla Muumipappa päättää kirjoittaa näytelmän Emman avulla, jotta perheen erkaantuneet jäsenet löytäisivät kotiin. Saatuaan lentolehtisistä tiedon tulevasta ensi-illasta, sinne lähtevät Nuuskamuikkunen, Pikku Myy ja lapset. Myös vanginvartijan serkku vapauttaa Muumipeikon, Niiskuneidin ja Viljaanan, ja perhe palaa teatterilla yhteen.
Kalsiumhypokloriitti
Käyttö
Kalsiumhypokloriitti on antibakteerinen aine, ja sitä käytetään muun muassa uima-altaiden vesien desinfioimiseen. Yhdistettä myydään kiinteänä jauheena tai tabletteina, jotka ennen käyttöä liuotetaan veteen. Kalsiumhypokloriittia voidaan käyttää myös puhdistusaineissa sekä paperin ja muiden kuitujen valkaisemiseen.
Kolmossivun tyttö
Suomessa kolmossivun tyttöä vastaavaa valokuvapalstaa ovat pitäneet Iltalehti ja Kauppalehti. Iltalehdessä palstan nimenä on Iltatyttö ja se aloitettiin vuonna 1986 tamperelaisen Tanja Taipaleen kuvien buumin jälkeen. Kauppalehti on korvannut valokuvan piirroksella, jota – kuten valokuvaa ennen – seuraa lyhyt kommentti ajankohtaisesta asiasta. Iltalehdessä iltatytön rinnat saattoivat takavuosina olla kuvassa täysin esillä, mutta myöhemmin ne on peitetty siten, että mallin nännit peittyvät. Lisäksi mallit olivat myöhemmin suomalaisia, kun ennen käytettiin kuvatoimistojen kuvia. Iltalehti päätti lopettaa Iltatyttö-palstansa vuonna 2015.
Kalajokilaakso (lehti)
Kalajokilaakso-lehden levikki on 5 992 kpl (Levikkitutkimus 2014). Lehden keskustoimitus sijaitsee Ylivieskassa. Lehti painetaan samaan konserniin kuuluvan, Botnia Print Oy:n painossa Kokkolassa.
Pondori
Pondori on maalaiskunta Moptin alueen Djennén piirissä Malissa. Sen keskuskylä Gomitogo sijaitsee Nigerjoen ja Banin välisellä tulva-alueella kymmenen kilometriä Djennéstä länteen. Kunnassa on 4 300 asukasta (vuonna 2009).
Pondorin kunta rajoittuu pohjoisessa Djennén piirin Ouro Alin, idässä Djennén, etelässä Dandougou Fakalan ja Niansanarién sekä lännessä Néma-Badenyakafon kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Kunnan alueella virtaa joukko Banin sivuhaaroja.
Vapaamielisten Liitto
Historia
Loppuvuodesta 1965 Vapaamielisten Liitto fuusioitui Suomen Kansanpuolueen kanssa Liberaaliseksi Kansanpuolueeksi, ja niiden eduskuntaryhmät yhdistyivät.
Organisaatio
Liiton puheenjohtaja oli koko sen olemassaolon ajan ministeri, pääjohtaja Teuvo Aura, sittemmin Helsingin kaupunginjohtaja ja kaksinkertainen pääministeri.
Vaalit
Vuoden 1962 eduskuntavaaleissa puolue asetti ehdokkaita kuudessa vaalipiirissä, joista Helsingissä Erkki Johannes Paavola ja Kymessä Arne Berner keräsivät merkittävät äänimäärät. Radiotoimittaja ja pakinoitsija Paavola pääsi eduskuntaan kokoomuksen kanssa solmitun vaaliliiton ansiosta, ja hän oli liiton ainut kansanedustaja.
Helsingin kaupunginvaltuustossa liitolla oli aika ajoin monijäseninen valtuustoryhmä.
Gubbängenin metroasema
thumb|250px|Gubbängenin metroaseman laituri Gubbängenin metroasema on asema Gubbängenissä, joka kuuluu Tukholman metroon. Gubbängenin metroasema avattiin 1. lokakuuta vuonna 1950. Se on osa metron vihreää linjaa, ja etäisyys Slussenin asemalle on metroasemalta 6,7 kilometriä. Gubbängenin asema sijaitsee Hökarängenin ja Tallkrogenin asemien välissä. Asemalla on kaksi Ragnhild Alexanderssonin pronssiveistosta vuodelta 1994.
Pierre-Charles Villeneuve
Pierre-Charles Villeneuve (31. joulukuuta 1763 – 22. huhtikuuta 1806) oli ranskalainen amiraali, joka johti 1805 ranskalais-espanjalaista laivastoa Trafalgarin meritaistelussa brittiläistä amiraali Nelsonin laivastoa vastaan.
Anna-Liisa Kurki
Anna-Liisa Kurki (myöh. Silenius, 11. syyskuuta 1926 Viipurin maalaiskunta – 12. helmikuuta 2005 Lahti) oli suomalainen keskimatkojen juoksija. Hän edusti Lahden Kalevaa. Kurki voitti 800 metrin juoksun Suomen mestaruuden vuosina 1949 (2.29,0) ja 1950 (2.19,8).
Vuoden lehtikuvat
Vuoden lehtikuvat on Suomen lehtikuvaajat ry:n ensisijaisesti jäsenilleen järjestämä kilpailu, jossa valitaan edellisen vuoden parhaat lehtikuvat useassa sarjassa sekä lisäksi vuoden kuvajournalisti. Kilpailua on järjestetty vuodesta 1962. Kilpailun tarkoitus on koota menneen vuoden tapahtumien journalistisia valokuvia yhteen sekä tuoda esiin lehtikuvaajia ja edistää heidän tunnettuuttaan. Vuoden nuoren lehtikuvaajan palkinnon myöntää Lehtikuvaajarahasto.
Tarzan 2
Juoni
Tarzan haluaisi tehdä vaikutuksen vanhempiinsa. Mutta se koituukin hankalaksi, sillä Kerchak on ankara hänelle, eikä hän saata hyväksyä Tarzania. Tarzan ei kykene kiipeilemään puissa yhtä ketterästi kuin muut lauman apinat, hän on erinäköinen ja huolimatta hyvistä ystävistään Terkistä ja Tantorista hän tuntee itsensä joskus yksinäiseksi.